**Staria Oyj** on kansainvälisesti toimiva suomalainen tietojärjestelmä- ja talouspalveluyhtiö, jonka palveluihin kuuluvat paikalliset ja kansainväliset tietojärjestelmä-, talous-, ja palkkaratkaisut sekä asiantuntijapalvelut.

Staria Oyj:llä on tytäryhtiöt Ruotsissa, Norjassa, Virossa ja Tšekissä, minkä lisäksi yrityksen kansainväliset talouspalvelut kattavat yli 40 maata. Vuonna 2022 yrityksen liikevaihto oli 37,4 miljoonaa euroa (+30% kasvu) ja henkilöstöä oli yli 400.

Historia
--------

Staria Oyj on perustettu vuonna 2003 Juha Tommilan ja Mikko Saaren toimesta. Vuonna 2020 pääomasijoitusyhtiö Vaaka Partners osti Stariasta osake-enemmistön.  Syksyllä 2021 Starian silloisen toimitusjohtajan Juha Tommilan seuraajaksi nimitettiin Artti Aurasmaa. 

Vuonna 2022 Staria osti Business Intelligence -palveluihin keskittyneen ohjelmisto- ja palveluyritys Visionbay Solutions Oy:n.  Vuonna 2023 tapahtui yrityksen historiassa toinen merkittävä yrityskauppa, kun Staria osti ruotsalaisen NetSuite-liiketoimintaan keskittyneen tietotekniikka- ja palveluyrityksen Suitespot AB:n.

Palvelut
--------

Starian palveluihin kuuluvat paikalliset ja kansainväliset tietojärjestelmä-, talous-, ja palkkapalvelut sekä asiantuntijapalvelut.

Staria on Suomen ensimmäinen Oracle NetSuite -kumppani, joka aloitti NetSuite-liiketoiminnan vuonna 2013. Liiketoiminta-alustan käyttöönottoprojektien, konsultoinnin ja jatkuvien palveluiden lisäksi Staria on erikoistunut Oracle NetSuiteen liittyvien SuiteAppien ja oheisjärjestelmien kehitykseen. Staria on myös Pohjoismaiden palkituin Oracle NetSuite -kumppani. 

Talouspalveluita Staria tarjoaa yli 40 maahan ONE STOP® -toimitusmalliin perustuen.  Kotimaassa Staria tuottaa sähköisiä taloushallintopalveluja Visma Solutionsin taloushallinto-ohjelmisto Netvisorilla ja on Visman virallinen yhteistyökumppani. 

### Asiakkaat

Staria keskittyy palvelemaan etenkin kansainvälisiä kasvuyrityksiä, yrityksen missio on auttaa kasvuyrityksiä kehittymään kansainvälisen tason supertähdiksi. Yrityksen asiakkaisiin kuuluu monia yksisarvis- ja kasvuyrityksiä.  Suomessa yritys on erikoistunut mm. ravintoloiden ja franchising-ketjujen talous- ja palkkapalveluiden tuottamiseen.

Staria työnantajana
-------------------

Staria on Future Workplaces -sertifioitu työnantaja. Sertifikaatin ansaitsevat yritykset, joilla on yrityskulttuuri johtajuuden ytimessä, mikä näkyy yrityksessä erinomaisena työntekijäkokemuksena ja poikkeuksellisen korkeina Siqni-henkilöstökyselyn pisteinä. Sertifikaatin myöntää The Significant Company Oy. 

Staria on Taloushallintoliiton auktorisoima tilitoimisto. Suomen Taloushallintoliitto ry:n hallitus auktorisoi kaudella 2017-2018 yhteensä 28 taloushallinnon palveluita tarjoavaa yritystä, joista Staria auktorisoitiin ensimmäisenä palvelukeskuksena.

Lähteet
-------

1. 1 2  Staria yrityksenä | Selkeyttä ja kasvua liiketoimintaasi *staria.com*. Viitattu 6.2.2023.
2. ↑  Nina Tuomisto: Starian kasvu kiihtyy - Vaaka Partners enemmistöomistajaksi | Staria *staria.com*.  19.5.2020. Viitattu 3.2.2023.
3. ↑  Nina Tuomisto: Artti Aurasmaa nimitetty Staria Oyj:n toimitusjohtajaksi *staria.com*.  17.9.2021. Viitattu 6.2.2023.
4. ↑  Nina Tuomisto: Staria Oyj ostaa Visionbay Solutions Oy:n | Staria uutinen *staria.com*.  4.10.2022. Viitattu 6.2.2023.
5. ↑  Staria vahvistaa asemaansa Euroopan johtavana NetSuite-kumppanina – Ostaa merkittävän ruotsalaisen NetSuite-kumppani Suitespot AB:n *News Powered by Cision*. Viitattu 30.3.2023.
6. ↑  Emmi Ryynanen: Staria on vuoden 2021 NetSuite Partner of the Year | Staria uutiset *staria.com*.  22.2.2022. Viitattu 6.2.2023.
7. ↑  Kansainväliset talouspalvelut | yli 40 maahan | Staria Oyj *staria.com*. Viitattu 3.2.2023.
8. ↑  Nina Tuomisto: Staria palkittiin vuoden Netvisor-tilitoimistona | Staria uutiset *staria.com*.  8.9.2022. Viitattu 3.2.2023.
9. ↑  Asiakkaamme: kasvuyritykset | Staria *staria.com*. Viitattu 6.2.2023.
10. ↑  Noora Vanhanen: Starian asiakkaat keräsivät yli mrd. dollaria rahoitusta vuonna 2021 *staria.com*.  3.2.2022. Viitattu 6.2.2023.
11. ↑  Emmi Ryynanen: Staria on edelleen sertifioitu tulevaisuuden työpaikka! *staria.com*.  30.1.2023. Viitattu 6.2.2023.

Aiheesta muualla
----------------

Starian kotisivut

Vaaka Partners

Pääomasijoittajat (Arkistoitu – Internet Archive)